CELEX: C2006/010/51
Language: lt
Date: 2006-01-14 00:00:00
Title: Byla T-388/05  2005 m. spalio 20 d.  pareikštas ieškinys byloje  Grünheid prieš Komisiją

14.1.2006   
            
            
               LT
            
            
               Europos Sąjungos oficialusis leidinys
            
            
               C 10/26
            
         2005 m. spalio 20 d. pareikštas ieškinys byloje Grünheid prieš Komisiją
   
   (Byla T-388/05)
   (2006/C 10/51)
   Proceso kalba: prancūzų
   Šalys
   
      Ieškovė: Sabine Grünheid (Overijse, Belgija), atstovaujama advokato E. Boigelot
   
      Atsakovė: Europos Bendrijų Komisija
   Ieškovės reikalavimai
   
               —
            
            
               panaikinti 2004 m. spalio 6 d. sprendimą, praneštą 2004 m. lapkričio 18 d., ta dalimi, kuri mini A*8 lygio priskyrimą ieškovei, taip pat panaikinti visus paskesnius ir (arba) susijusius aktus;
            
         
               —
            
            
               panaikinti pataisytą 2005 m. liepos 6 d. sprendimą, praneštą 2005 m. liepos 12 d., atmesti ieškovės skundą, įregistruotą 2005 m. vasario 18 d., registracijos Nr. R/162/05;
            
         
               —
            
            
               priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   Komisijos 2003 m. pareigūne įdarbinta ieškovė šiuo ieškiniu ginčija tai, kad jai galiausiai buvo priskirtas ankstesnis A7 lygis, dabar — A*8 lygis. Ji mano, kad, atsižvelgiant į jos ankstesnę profesinę patirtį, tariamai didesnę nei 12 metų, jai turėjo būti priskirtas A6 lygis, dabar — A*10 lygis.
   Pagrįsdama savo ieškinį, ieškovė tvirtina, kad buvo pažeista iki 2004 m. gegužės 1 d. galiojusios redakcijos Pareigūnų tarnybos nuostatų 31 straipsnio 2 dalis, Komisijos sprendimai dėl lygio priskyrimui taikytinų kriterijų, administracinės gairės dėl naujų pareigūnų priskyrimo ir kad buvo padaryta akivaizdi vertinimo klaida. Be to, ji tvirtina, kad buvo pažeistas vienodo požiūrio principas, kadangi Komisija praeityje buvo pritarusi tam, kad aukštesni lygiai būtų paskirti žemesnę arba tokią pačią kvalifikaciją kaip ieškovė turintiems pareigūnams. Galiausiai ieškovė nurodo teisėtų lūkesčių principo ir rūpinimosi pareigos pažeidimą.